Document ID: 32004R1608

NARIADENIE KOMISIE (ES) č. 1608/2004
z 13. septembra 2004
o zastavení rybolovu čerta (Lophiidae) pre plavidlá plaviace sa pod vlajkou Belgicka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), najmä na jeho článok 21 ods. 3,
keďže:
(1)
Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách spoločenstva a pre plavidlá spoločenstva vo vodách, v ktorých sa vyžaduje obmedzovanie úlovkov, stanovuje kvóty na rok 2004 pre čerta (2).
(2)
S cieľom zabezpečiť dodržiavanie opatrení týkajúcich sa kvantitatívnych obmedzení výlovu zásob podliehajúcich kvóte je potrebné, aby Komisia stanovila dátum, ku ktorému sa pridelená kvóta stanovená na výlov plavidlami plaviacimi sa pod vlajkou členského štátu, bude považovať za vyčerpanú.
(3)
Podľa informácií oznámených Komisii výlovy čerta vo vodách oblasti ICES VIII a, b, d, e plavidlami plaviacimi sa pod vlajkou Belgicka alebo plavidlami zaregistrovanými v Belgicku dosiahli kvótu pridelenú na rok 2004. Belgicko zakázalo loviť tieto zásoby od 6. augusta 2004. Z tohto dôvodu je potrebné stanoviť tento dátum,
PRIJALA TOTO NARIADENIE:
Článok 1
Kvóta pridelená Belgicku na rok 2004 pre výlovy čerta vo vodách oblasti ICES VIII a, b plavidlami plaviacimi sa pod vlajkou Belgicka alebo plavidlami zaregistrovanými v Belgicku sa považuje za vyčerpanú.
Rybolov čerta vo vodách oblasti ICES VIII a, b, d, e plavidlami plaviacimi sa pod vlajkou Belgicka alebo plavidlami zaregistrovanými v Belgicku, ako aj ponechanie na palube, prekládka alebo vykládka zásob vylovených týmito plavidlami, sa po dátume nadobudnutia platnosti tohto nariadenia zakazuje.
Článok 2
Toto nariadenie nadobúda účinnosť nasledujúci deň po jeho uverejnení v Úradnom vestníku Európskej únie.
Toto nariadenie je uplatniteľné od 6. augusta 2004
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 13. septembra 2004

Labels: 18
6